title: Εκτελεστικός κανονισμός (ΕΕ) αριθ. 817/2014 της Επιτροπής, της 25ης Ιουλίου 2014 , σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχθηκαν για την υποπερίοδο του Ιουλίου του 2014 με τον εκτελεστικό κανονισμό (ΕΕ) αριθ. 1273/2011

text:
               26.7.2014

               EL

               Επίσημη Εφημερίδα της Ευρωπαϊκής Ένωσης

               L 222/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 817/2014 ΤΗΣ ΕΠΙΤΡΟΠΉΣ
   της 25ης Ιουλίου 2014
   σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχθηκαν για την υποπερίοδο του Ιουλίου του 2014 με τον εκτελεστικό κανονισμό (ΕΕ) αριθ. 1273/2011
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 1273/2011 της Επιτροπής (2) άνοιξε ορισμένες δασμολογικές ποσοστώσεις εισαγωγής ρυζιού και θραυσμάτων ρυζιού και καθόρισε τον τρόπο διαχείρισης των ποσοστώσεων αυτών που κατανέμονται ανά χώρα καταγωγής και υποδιαιρούνται σε πολλές υποπεριόδους, σύμφωνα με το παράρτημα I του εν λόγω εκτελεστικού κανονισμού.

               (2)

               Ο μήνας Ιούλιος είναι η τρίτη υποπερίοδος για την ποσόστωση που προβλέπεται στο άρθρο 1 παράγραφος 1 στοιχείο α) του εκτελεστικού κανονισμού (ΕΕ) αριθ. 1273/2011 και η δεύτερη υποπερίοδος για τις ποσοστώσεις που προβλέπονται στο άρθρο 1 παράγραφος 1 στοιχεία β), γ) και δ) του εν λόγω εκτελεστικού κανονισμού.

               (3)

               Από τις κοινοποιήσεις που έγιναν βάσει του άρθρου 8 στοιχείο α) του εκτελεστικού κανονισμού (ΕΕ) αριθ. 1273/2011 προκύπτει ότι για την ποσόστωση με αύξοντα αριθμό 09.4166, οι αιτήσεις που υποβλήθηκαν κατά τις δέκα πρώτες εργάσιμες ημέρες του μηνός Ιουλίου του 2014, βάσει του άρθρου 4 παράγραφος 1 του εν λόγω εκτελεστικού κανονισμού, αφορούν ποσότητα η οποία υπερβαίνει τη διαθέσιμη ποσότητα. Ως εκ τούτου, κρίνεται σκόπιμο να προσδιοριστεί σε ποιο βαθμό μπορούν να εκδίδονται τα πιστοποιητικά εισαγωγής, με καθορισμό του συντελεστή κατανομής που πρέπει να εφαρμόζεται στην αιτούμενη ποσότητα για την σχετική ποσόστωση, ο οποίος υπολογίζεται βάσει του άρθρου 7 παράγραφος 2 του κανονισμού (ΕΚ) αριθ. 1301/2006 της Επιτροπής (3).

               (4)

               Από τις προαναφερόμενες κοινοποιήσεις προκύπτει επίσης ότι για τις ποσοστώσεις με αύξοντα αριθμό 09.4127 — 09.4128 — 09.4129 — 09.4148 — 09.4149 — 09.4150 — 09.4152 — 09.4153 και 09.4154, οι αιτήσεις που υποβλήθηκαν κατά τις δέκα πρώτες εργάσιμες ημέρες του μηνός Ιουλίου του 2014, βάσει του άρθρου 4 παράγραφος 1 του εκτελεστικού κανονισμού (ΕΕ) αριθ. 1273/2011, αφορούν ποσότητα κατώτερη από τη διαθέσιμη ποσότητα.

               (5)

               Είναι συνεπώς σκόπιμο να καθοριστούν για τις ποσοστώσεις με αύξοντα αριθμό 09.4127 — 09.4128 — 09.4129 — 09.4130 — 09.4148 — 09.4112 — 09.4116 — 09.4117 — 09.4118 — 09.4119 και 09.4166, η συνολική διαθέσιμη ποσότητα για την υποπερίοδο βάσει του άρθρου 5 πρώτο εδάφιο του εκτελεστικού κανονισμού (ΕΕ) αριθ. 1273/2011.

               (6)

               Για να εξασφαλιστεί η αποτελεσματική διαχείριση της διαδικασίας έκδοσης πιστοποιητικών εισαγωγής, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Για τις αιτήσεις πιστοποιητικών εισαγωγής ρυζιού στο πλαίσιο της ποσόστωσης με αύξοντα αριθμό 09.4166 που αναφέρονται στον εκτελεστικό κανονισμό (ΕΕ) αριθ. 1273/2011, οι οποίες υποβλήθηκαν κατά τις δέκα πρώτες εργάσιμες ημέρες του μηνός Ιουλίου του 2014, εκδίδονται πιστοποιητικά για την αιτούμενη ποσότητα στην οποία εφαρμόζεται ο συντελεστής κατανομής που καθορίζεται στο παράρτημα του παρόντος κανονισμού.
   2.   Η συνολική διαθέσιμη ποσότητα για την επόμενη υποπερίοδο στο πλαίσιο των ποσοστώσεων με αύξοντα αριθμό 09.4127 — 09.4128 — 09.4129 — 09.4130 — 09.4148 — 09.4112 — 09.4116 — 09.4117 — 09.4118 — 09.4119 και 09.4166, οι οποίες αναφέρονται στον εκτελεστικό κανονισμό (ΕΕ) αριθ. 1273/2011, καθορίζεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιουλίου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Εκτελεστικός κανονισμός (ΕΕ) αριθ. 1273/2011 της Επιτροπής, της 7ης Δεκεμβρίου 2011, για το άνοιγμα και τον τρόπο διαχείρισης ορισμένων δασμολογικών ποσοστώσεων εισαγωγής ρυζιού και θραυσμάτων ρυζιού (ΕΕ L 325 της 8.12.2011, σ. 6).

      (3)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 13).

      ΠΑΡΑΡΤΗΜΑ
      Ποσότητες προς κατανομή στο πλαίσιο της υποπεριόδου του Ιουλίου του 2014 και διαθέσιμες ποσότητες για την επόμενη υποπερίοδο κατ' εφαρμογή του εκτελεστικού κανονισμού (ΕΕ) αριθ. 1273/2011

                  α)

                  Ποσόστωση λευκασμένου ή ημιλευκασμένου ρυζιού του κωδικού ΣΟ 1006 30 που προβλέπεται στο άρθρο 1 παράγραφος 1 στοιχείο α) του εκτελεστικού κανονισμού (ΕΕ) αριθ. 1273/2011:

                              Καταγωγή

                              Αύξων αριθμός

                              Συντελεστής κατανομής για την υποπερίοδο του Ιουλίου 2014

                              Συνολική διαθέσιμη ποσότητα για την υποπερίοδο του Σεπτεμβρίου 2014 (σε kg)

                              ΗΠΑ

                              09.4127

                              — (1)

                              23 456 153

                              Ταϊλάνδη

                              09.4128

                              — (1)

                              916 392

                              Αυστραλία

                              09.4129

                              — (1)

                              115 620

                              Άλλες χώρες καταγωγής

                              09.4130

                              — (2)

                              0

                  β)

                  Ποσόστωση αποφλοιωμένου ρυζιού του κωδικού ΣΟ 1006 20 που προβλέπεται στο άρθρο 1 παράγραφος 1 στοιχείο β) του εκτελεστικού κανονισμού (ΕΕ) αριθ. 1273/2011:

                              Καταγωγή

                              Αύξων αριθμός

                              Συντελεστής κατανομής για την υποπερίοδο του Ιουλίου 2014

                              Συνολική διαθέσιμη ποσότητα για την υποπερίοδο του Οκτωβρίου 2014 (σε kg)

                              Όλες οι χώρες

                              09.4148

                              — (3)

                              1 634 000

                  γ)

                  Ποσόστωση θραυσμάτων ρυζιού του κωδικού ΣΟ 1006 40 00 που προβλέπεται στο άρθρο 1 παράγραφος 1 στοιχείο γ) του εκτελεστικού κανονισμού (ΕΕ) αριθ. 1273/2011:

                              Καταγωγή

                              Αύξων αριθμός

                              Συντελεστής κατανομής για την υποπερίοδο του Ιουλίου 2014

                              Ταϊλάνδη

                              09.4149

                              — (4)

                              Αυστραλία

                              09.4150

                              — (4)

                              Γουιάνα

                              09.4152

                              — (4)

                              ΗΠΑ

                              09.4153

                              — (5)

                              Άλλες χώρες καταγωγής

                              09.4154

                              — (5)

                  δ)

                  Ποσόστωση λευκασμένου ή ημιλευκασμένου ρυζιού του κωδικού ΣΟ 1006 30 που προβλέπεται στο άρθρο 1 παράγραφος 1 στοιχείο δ) του εκτελεστικού κανονισμού (ΕΕ) αριθ. 1273/2011:

                              Καταγωγή

                              Αύξων αριθμός

                              Συντελεστής κατανομής για την υποπερίοδο του Ιουλίου 2014

                              Συνολική διαθέσιμη ποσότητα για την υποπερίοδο του Σεπτεμβρίου 2014 (σε kg)

                              Ταϊλάνδη

                              09.4112

                              — (6)

                              8 150

                              ΗΠΑ

                              09.4116

                              — (6)

                              2 095 495

                              Ινδία

                              09.4117

                              — (6)

                              232 127

                              Πακιστάν

                              09.4118

                              — (6)

                              27 202

                              Άλλες χώρες καταγωγής

                              09.4119

                              — (6)

                              122 761

                              Όλες οι χώρες

                              09.4166

                              0,676881 %

                              0

         (1)  Οι αιτήσεις αφορούν ποσότητες κατώτερες από ή ίσες με τις διαθέσιμες ποσότητες: επομένως, όλες οι αιτήσεις μπορούν να γίνουν αποδεκτές.

         (2)  Δεν υπάρχει διαθέσιμη ποσότητα για την εν λόγω υποπερίοδο.

         (3)  Δεν εφαρμόζεται ο συντελεστής κατανομής για την εν λόγω υποπερίοδο: δεν διαβιβάστηκε στην Επιτροπή καμία αίτηση πιστοποιητικού.

         (4)  Δεν εφαρμόζεται ο συντελεστής κατανομής για την εν λόγω υποπερίοδο: δεν διαβιβάστηκε στην Επιτροπή καμία αίτηση πιστοποιητικού.

         (5)  Οι αιτήσεις αφορούν ποσότητες κατώτερες από ή ίσες με τις διαθέσιμες ποσότητες: επομένως, όλες οι αιτήσεις μπορούν να γίνουν αποδεκτές.

         (6)  Δεν υπάρχει διαθέσιμη ποσότητα για την εν λόγω υποπερίοδο.


title: Εκτελεστικός κανονισμός (ΕΕ) 2015/38 της Επιτροπής, της 13ης Ιανουαρίου 2015 , σχετικά με την έγκριση του παρασκευάσματος Lactobacillus acidophilus CECT 4529 ως πρόσθετης ύλης ζωοτροφών για όρνιθες ωοπαραγωγής και για την τροποποίηση του κανονισμού (ΕΚ) αριθ. 1520/2007 (κάτοχος άδειας Centro Sperimentale del Latte)  Κείμενο που παρουσιάζει ενδιαφέρον για τον ΕΟΧ

text:
               14.1.2015

               EL

               Επίσημη Εφημερίδα της Ευρωπαϊκής Ένωσης

               L 8/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/38 ΤΗΣ ΕΠΙΤΡΟΠΉΣ
   της 13ης Ιανουαρίου 2015
   σχετικά με την έγκριση του παρασκευάσματος Lactobacillus acidophilus CECT 4529 ως πρόσθετης ύλης ζωοτροφών για όρνιθες ωοπαραγωγής και για την τροποποίηση του κανονισμού (ΕΚ) αριθ. 1520/2007 (κάτοχος άδειας Centro Sperimentale del Latte)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που εγκρίθηκαν σύμφωνα με την οδηγία 70/524/ΕΟΚ του Συμβουλίου (2).

               (2)

               Για το παρασκεύασμα Lactobacillus acidophilus CECT 4529 είχε χορηγηθεί άδεια χωρίς χρονικό περιορισμό, σύμφωνα με την οδηγία 70/524/ΕΟΚ, ως πρόσθετης ύλης ζωοτροφών για όρνιθες ωοπαραγωγής με τον κανονισμό (ΕΚ) αριθ. 1520/2007 της Επιτροπής (3). Στη συνέχεια το εν λόγω παρασκεύασμα καταχωρίστηκε στο μητρώο πρόσθετων υλών ζωοτροφών ως υφιστάμενο προϊόν, σύμφωνα με το άρθρο 10 παράγραφος 1 στοιχείο β) του κανονισμού (ΕΚ) αριθ. 1831/2003.

               (3)

               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003, σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση του παρασκευάσματος Lactobacillus acidophilus CECT 4529 ως πρόσθετης ύλης ζωοτροφών για όρνιθες ωοπαραγωγής και, σύμφωνα με το άρθρο 7 του εν λόγω κανονισμού, για νέα χρήση στο πόσιμο νερό και ζητήθηκε η εν λόγω πρόσθετη ύλη να ταξινομηθεί στην κατηγορία πρόσθετων υλών «ζωοτεχνικές πρόσθετες ύλες». Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (4)

               Η Ευρωπαϊκή Αρχή για την Ασφάλεια των Τροφίμων («η Αρχή»), στη γνωμοδότησή της της 1ης Ιουλίου 2014 (4), κατέληξε στο συμπέρασμα ότι, σύμφωνα με τις προτεινόμενες συνθήκες χρήσης, το παρασκεύασμα Lactobacillus acidophilus CECT 4529 δεν έχει δυσμενείς επιπτώσεις στην υγεία των ζώων, την ανθρώπινη υγεία και το περιβάλλον. Η Αρχή κατέληξε επίσης στο συμπέρασμα ότι η χρήση του παρασκευάσματος είναι πιθανό να αυξήσει σημαντικά την ωοπαραγωγή και να βελτιώσει την αναλογία ζωοτροφής προς μάζα αυγού. Έκρινε ότι τα αποτελέσματα είναι ανεξάρτητα από τον τρόπο χορήγησης, υπό την προϋπόθεση ότι η έκθεση σε πόσιμο νερό είναι η ίδια με μια ισοδύναμη δόση σε ζωοτροφή. Η Αρχή δεν θεωρεί ότι υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Επαλήθευσε επίσης την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση του παρασκευάσματος Lactobacillus acidophilus CECT 4529 διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, πρέπει να εγκριθεί η χρήση αυτού του παρασκευάσματος, όπως διευκρινίζεται στο παράρτημα του παρόντος κανονισμού.

               (6)

               Ως συνέπεια της χορήγησης νέας άδειας βάσει του κανονισμού (ΕΚ) αριθ. 1831/2003, ο κανονισμός (ΕΚ) αριθ. 1520/2007 θα πρέπει να τροποποιηθεί αναλόγως.

               (7)

               Επειδή δεν απαιτείται η άμεση εφαρμογή των τροποποιήσεων των όρων της έγκρισης για λόγους ασφάλειας, είναι σκόπιμο να προβλεφθεί μεταβατική περίοδος που θα επιτρέψει στα ενδιαφερόμενα μέρη να ετοιμαστούν για να ανταποκριθούν στις νέες απαιτήσεις που απορρέουν από την έγκριση.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Χορήγηση άδειας
   Το παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «σταθεροποιητές της χλωρίδας των εντέρων», εγκρίνεται ως πρόσθετη ύλη που μπορεί να χρησιμοποιείται στη διατροφή των ζώων, υπό τους όρους που καθορίζονται στο εν λόγω παράρτημα.
   Άρθρο 2
   Τροποποιήσεις του κανονισμού (ΕΚ) αριθ. 1520/2007
   Ο κανονισμός (ΕΚ) αριθ. 1520/2007 τροποποιείται ως εξής:

               1)

               Το άρθρο 4 απαλείφεται.

               2)

               Το παράρτημα IV απαλείφεται.

         Άρθρο 3
   Μεταβατικά μέτρα
   Το παρασκεύασμα που προσδιορίζεται στο παράρτημα και οι ζωοτροφές που περιέχουν το εν λόγω παρασκεύασμα, οι οποίες έχουν παραχθεί και επισημανθεί πριν από τις 3 Σεπτεμβρίου 2015, σύμφωνα με τους κανόνες που ίσχυαν πριν από τις 3 Μαρτίου 2015 μπορούν να συνεχίσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
   Άρθρο 4
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Ιανουαρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 268 της 18.10.2003, σ. 29.

      (2)  Οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (ΕΕ L 270 της 14.12.1970, σ. 1).

      (3)  Κανονισμός (ΕΚ) αριθ. 1520/2007 της Επιτροπής, της 19ης Δεκεμβρίου 2007, σχετικά με τη μόνιμη έγκριση ορισμένων πρόσθετων υλών στις ζωοτροφές (ΕΕ L 335 της 20.12.2007, σ. 17).

      (4)  EFSA Journal 2014· 12(7):3789.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη της περιόδου έγκρισης

                  Μονάδες δραστικότητας (CFU) ανά kg πλήρους ζωοτροφής με περιεκτικότητα σε υγρασία 12 %

                  CFU/l πόσιμου νερού

                     Κατηγορία ζωοτεχνικών πρόσθετων υλών. Λειτουργική ομάδα: σταθεροποιητές της χλωρίδας των εντέρων

                  4b1715

                  Centro Sperimentale del Latte

                     Lactobacillus acidophilus CECT 4529

                     Σύνθεση πρόσθετης ύλης:

                  Παρασκεύασμα Lactobacillus acidophilus με ελάχιστη περιεκτικότητα: 5 × 1010 CFU/g πρόσθετης ύλης (στερεή κατάσταση).

                     Χαρακτηρισμός της δραστικής ουσίας

                  Βιώσιμα κύτταρα του Lactobacillus acidophilus CECT 4529.

                     Αναλυτική μέθοδος
                      (1)

                  Καταμέτρηση: τεχνική της επιφανειακής διασποράς (EN 15787).
                  Ταυτοποίηση: ηλεκτροφόρηση παλλόμενου πεδίου (PFGE).

                  Όρνιθες ωοπαραγωγής

                  —

                  1 × 109

                  —

                  5 × 108

                  —

                              1.

                              Στις οδηγίες χρήσης της πρόσθετης ύλης, του προμείγματος και των σύνθετων ζωοτροφών πρέπει να αναφέρονται οι συνθήκες αποθήκευσης και η σταθερότητα έναντι σχηματισμού συσφαιρωμάτων και στο πόσιμο νερό.

                              2.

                              Για ασφάλεια: Κατά τον χειρισμό να χρησιμοποιείται μάσκα προστασίας της αναπνοής.

                              3.

                              Κατά τη χρήση της πρόσθετης ύλης σε πόσιμο νερό πρέπει να διασφαλίζεται η ομοιογενής διασπορά της πρόσθετης ύλης

                  3 Μαρτίου 2025

         (1)  Λεπτομέρειες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς της Ευρωπαϊκής Ένωσης για τις πρόσθετες ύλες ζωοτροφών: https://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) 2016/624 της Επιτροπής, της 21ης Απριλίου 2016, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               22.4.2016

               EL

               Επίσημη Εφημερίδα της Ευρωπαϊκής Ένωσης

               L 106/16

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/624 ΤΗΣ ΕΠΙΤΡΟΠΉΣ
   της 21ης Απριλίου 2016
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Απριλίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  IL

                  275,5

                  MA

                  99,0

                  SN

                  175,5

                  TR

                  108,9

                  ZZ

                  164,7

                  0707 00 05

                  MA

                  81,5

                  TR

                  112,4

                  ZZ

                  97,0

                  0709 93 10

                  MA

                  91,2

                  TR

                  127,2

                  ZZ

                  109,2

                  0805 10 20

                  CR

                  66,6

                  EG

                  50,5

                  IL

                  82,3

                  MA

                  57,0

                  TR

                  38,0

                  ZZ

                  58,9

                  0805 50 10

                  MA

                  132,7

                  ZZ

                  132,7

                  0808 10 80

                  AR

                  135,2

                  BR

                  102,5

                  CL

                  109,4

                  CN

                  131,9

                  NZ

                  168,2

                  US

                  182,2

                  ZA

                  85,4

                  ZZ

                  130,7

                  0808 30 90

                  AR

                  134,2

                  CL

                  123,6

                  CN

                  90,6

                  ZA

                  116,6

                  ZZ

                  116,3

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1020/2014 της Επιτροπής, της 25ης Σεπτεμβρίου 2014 , για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Българско розово масло (Bulgarsko rozovo maslo) (ΠΓΕ)]

text:
               27.9.2014

               EL

               Επίσημη Εφημερίδα της Ευρωπαϊκής Ένωσης

               L 283/31

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1020/2014 ΤΗΣ ΕΠΙΤΡΟΠΉΣ
   της 25ης Σεπτεμβρίου 2014
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Българско розово масло (Bulgarsko rozovo maslo) (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Βουλγαρία για την καταχώριση της ονομασίας «Българско розово масло» (Bulgarsko rozovo maslo), δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η ονομασία «Българско розово масло» (Bulgarsko rozovo maslo) πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Българско розово масло» [Bulgarsko rozovo maslo (ΠΓΕ)].
   Η ονομασία που αναφέρεται στο πρώτο εδάφιο αφορά προϊόν της κλάσης 2.10. Αιθέρια έλαια του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Σεπτεμβρίου 2014.

            Για την Επιτροπή,

            εξ ονόματος του Προέδρου,

         Neven MIMICA

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 122 της 25.4.2014, σ. 12.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) 2017/896 της Επιτροπής, της 24ης Μαΐου 2017, σχετικά με τη χορήγηση άδειας για τη χρήση παρασκευάσματος 6-φυτάσης, που παράγεται από Trichoderma reesei (ATCC SD-6528) ως πρόσθετης ύλης ζωοτροφών σε στερεά μορφή για όλα τα είδη πουλερικών και όλα τα χοιροειδή (εκτός από τα θηλάζοντα χοιρίδια) [κάτοχος της άδειας: Danisco (UK) Ltd] (Κείμενο που παρουσιάζει ενδιαφέρον για τον ΕΟΧ )

text:
                  25.5.2017

                  EL

                  Επίσημη Εφημερίδα της Ευρωπαϊκής Ένωσης

                  L 138/123

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/896 ΤΗΣ ΕΠΙΤΡΟΠΉΣ
      της 24ης Μαΐου 2017
      σχετικά με τη χορήγηση άδειας για τη χρήση παρασκευάσματος 6-φυτάσης, που παράγεται από Trichoderma reesei (ATCC SD-6528) ως πρόσθετης ύλης ζωοτροφών σε στερεά μορφή για όλα τα είδη πουλερικών και όλα τα χοιροειδή (εκτός από τα θηλάζοντα χοιρίδια) [κάτοχος της άδειας: Danisco (UK) Ltd]
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
      Εκτιμώντας τα ακόλουθα:

                  (1)

                  Ο κανονισμός (ΕΚ) αριθ. 1831/2003 προβλέπει τη χορήγηση άδειας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής.

                  (2)

                  Η χρήση του παρασκευάσματος 6-φυτάσης που παράγεται από Trichoderma reesei (ATCC SD-6528) σε υγρή μορφή, έλαβε άδεια για δέκα έτη για όλα τα είδη πουλερικών και όλα τα χοιροειδή (εκτός από τα θηλάζοντα χοιρίδια) με τον εκτελεστικό κανονισμό (ΕΕ) 2016/899 της Επιτροπής (2).

                  (3)

                  Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση χορήγησης άδειας κυκλοφορίας για παρασκεύασμα 6-φυτάσης που παράγεται από Trichoderma reesei (ATCC SD-6528) σε στερεά μορφή. Η εν λόγω αίτηση συνοδευόταν από τα στοιχεία και τα έγγραφα που απαιτούνται δυνάμει του άρθρου 7 παράγραφος 3 του κανονισμού (ΕΚ) αριθ. 1831/2003.

                  (4)

                  Η εν λόγω αίτηση αφορά την έγκριση παρασκευάσματος 6-φυτάσης που παράγεται από Trichoderma reesei (ATCC SD-6528) σε στερεά μορφή ως πρόσθετης ύλης ζωοτροφών για είδη πουλερικών και χοιροειδή, η οποία θα πρέπει να ταξινομηθεί στην κατηγορία πρόσθετων υλών «ζωοτεχνικές πρόσθετες ύλες».

                  (5)

                  Η Ευρωπαϊκή Αρχή για την Ασφάλεια των Τροφίμων («η Αρχή»), στη γνώμη που εξέδωσε στις 20 Οκτωβρίου 2016 (3), κατέληξε στο συμπέρασμα ότι το παρασκεύασμα 6-φυτάσης που παράγεται από Trichoderma reesei (ATCC SD-6528) σε στερεά μορφή δεν έχει, υπό τους προτεινόμενους όρους χρήσης, δυσμενείς επιδράσεις στην υγεία των ζώων, στην υγεία του ανθρώπου ή στο περιβάλλον, και ότι η εν λόγω πρόσθετη ύλη βελτιώνει τη διαθεσιμότητα φωσφόρου από φυτικό οξύ στα είδη-στόχους. Η Αρχή δεν θεωρεί ότι χρειάζεται να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε επίσης την έκθεση όσον αφορά τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

                  (6)

                  Από την αξιολόγηση του παρασκευάσματος 6-φυτάσης που παράγεται από Trichoderma reesei (ATCC SD-6528) διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να εγκριθεί η χρήση αυτού του παρασκευάσματος, όπως καθορίζεται στο παράρτημα του παρόντος κανονισμού.

                  (7)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Για το παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «βελτιωτικά της πεπτικότητας», χορηγείται άδεια χρήσης ως πρόσθετης ύλης στη διατροφή των ζώων υπό τους όρους που καθορίζονται στο εν λόγω παράρτημα.
      Άρθρο 2
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 24 Μαΐου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 268 της 18.10.2003, σ. 29.

         (2)  Εκτελεστικός κανονισμός (ΕΕ) 2016/899 της Επιτροπής, της 8ης Ιουνίου 2016, σχετικά με τη χορήγηση άδειας για τη χρήση της 6-φυτάσης που παράγεται από Trichoderma reesei (ATCC SD-6528) ως πρόσθετης ύλης ζωοτροφών για όλα τα είδη πουλερικών και όλα τα χοιροειδή (εκτός από τα θηλάζοντα χοιρίδια) [κάτοχος της άδειας: Danisco (UK) Ltd] (ΕΕ L 152 της 9.6.2016, σ. 15).

         (3)  EFSA Journal 2016· 14(11):4625.

         ΠΑΡΑΡΤΗΜΑ

                     Αριθμός ταυτοποίησης της πρόσθετης ύλης

                     Επωνυμία του κατόχου της άδειας

                     Πρόσθετη ύλη

                     Σύνθεση, χημικός τύπος, περιγραφή, αναλυτική μέθοδος

                     Είδος ή κατηγορία ζώου

                     Μέγιστη ηλικία

                     Ελάχιστη περιεκτικότητα

                     Μέγιστη περιεκτικότητα

                     Λοιπές διατάξεις

                     Λήξη της περιόδου ισχύος της άδειας

                     Μονάδες δραστικότητας/kg πλήρους ζωοτροφής με περιεκτικότητα σε υγρασία 12 %

                        Κατηγορία ζωοτεχνικών πρόσθετων υλών. Λειτουργική ομάδα: βελτιωτικά της πεπτικότητας

                     4a24

                     Danisco (UK) Ltd

                     6-φυτάση EC 3.1.3.26

                        Σύνθεση πρόσθετης ύλης

                     Παρασκεύασμα 6-φυτάσης που παράγεται από Trichoderma reesei (ATCC SD-6528) με ελάχιστη δραστικότητα 20 000  FTU (1)/g.
                     Σε στερεά μορφή

                        Χαρακτηρισμός της δραστικής ουσίας

                     6-φυτάση (EC 3.1.3.26) που παράγεται από Trichoderma reesei (ATCC SD-6528)

                        Αναλυτική μέθοδος
                         (2)

                     Για την ποσοτικοποίηση της δραστικότητας της 6-φυτάσης στην πρόσθετη ύλη ζωοτροφών και στα προμείγματα:

                                 —

                                 χρωματομετρική μέθοδος η οποία βασίζεται στην ενζυμική αντίδραση της φυτάσης επί του φυτικού οξέος.

                           Για την ποσοτικοποίηση της δραστικότητας της 6-φυτάσης σε ζωοτροφές:

                                 —

                                 χρωματομετρική μέθοδος η οποία βασίζεται στην ενζυμική αντίδραση της φυτάσης επί του φυτικού οξέος EN ISO 30024.

                     Όλα τα είδη πουλερικών
                     Όλα τα χοιροειδή (εκτός από τα θηλάζοντα χοιρίδια)

                     —

                     250 FTU

                     —

                                 1.

                                 Στις οδηγίες χρήσης της πρόσθετης ύλης και των προμειγμάτων πρέπει να αναφέρονται οι συνθήκες αποθήκευσης και η σταθερότητα στη θερμική επεξεργασία.

                                 2.

                                 Μέγιστη συνιστώμενη δόση: 2 000  FTU/kg πλήρους ζωοτροφής.

                                 3.

                                 Για τους χρήστες της πρόσθετης ύλης και των προμειγμάτων σε μια επιχείρηση ζωοτροφών, θα πρέπει να προβλέπονται επιχειρησιακές διαδικασίες και κατάλληλα οργανωτικά μέτρα, προκειμένου να αντιμετωπίζονται οι κίνδυνοι από εισπνοή, δερματική επαφή ή επαφή με τους οφθαλμούς. Όταν η έκθεση του δέρματος, των αναπνευστικών οδών ή των οφθαλμών δεν είναι δυνατόν να περιοριστεί σε αποδεκτά επίπεδα με την εφαρμογή των εν λόγω διαδικασιών και μέτρων, η πρόσθετη ύλη και τα προμείγματα πρέπει να χρησιμοποιούνται με κατάλληλα μέσα ατομικής προστασίας.

                     14 Ιουνίου 2027

            (1)  1 FTU είναι η ποσότητα ενζύμου που ελευθερώνει 1 μικρογραμμομόριο ανόργανου φωσφορικού άλατος ανά λεπτό από υπόστρωμα φυτικού νατρίου σε pH 5,5 και θερμοκρασία 37 °C.

            (2)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) αριθ. 1108/2011 της Επιτροπής, της 28ης Οκτωβρίου 2011 , για τη θέσπιση παρεκκλίσεων από τους κανονισμούς (ΕΚ) αριθ. 2058/96, (ΕΚ) αριθ. 2305/2003, (ΕΚ) αριθ. 969/2006, (ΕΚ) αριθ. 1918/2006, (ΕΚ) αριθ. 1964/2006, (ΕΚ) αριθ. 1067/2008 και (ΕΚ) αριθ. 828/2009 όσον αφορά τις ημερομηνίες υποβολής αιτήσεων και έκδοσης πιστοποιητικﾎν εισαγωγής για το 2012 στο πλαίσιο των δασμολογικών ποσοστώσεων που αφορούν τα σιτηρά, το ρύζι, τη ζάχαρη και το ελαιόλαδο και για τη θέσπιση παρεκκλίσεων από τους κανονισμούς (ΕΚ) αριθ. 382/2008, (ΕΚ) αριθ. 1518/2003, (ΕΕ) αριθ. 1178/2010, (ΕΕ) αριθ. 90/2011 και (ΕΚ) αριθ. 951/2006 όσον αφορά τις ημερομηνίες έκδοσης πιστοποιητικών εξαγωγής για το 2012 στους τομείς του βοείου κρέατος, του χοιρείου κρέατος, των αυγών, του κρέατος πουλερικών και της ζάχαρης και της ισογλυκόζης εκτός ποσόστωσης

text:
               4.11.2011

               EL

               Επίσημη Εφημερίδα της Ευρωπαϊκής Ένωσης

               L 287/19

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1108/2011 ΤΗΣ ΕΠΙΤΡΟΠΉΣ
   της 28ης Οκτωβρίου 2011
   για τη θέσπιση παρεκκλίσεων από τους κανονισμούς (ΕΚ) αριθ. 2058/96, (ΕΚ) αριθ. 2305/2003, (ΕΚ) αριθ. 969/2006, (ΕΚ) αριθ. 1918/2006, (ΕΚ) αριθ. 1964/2006, (ΕΚ) αριθ. 1067/2008 και (ΕΚ) αριθ. 828/2009 όσον αφορά τις ημερομηνίες υποβολής αιτήσεων και έκδοσης πιστοποιητικών εισαγωγής για το 2012 στο πλαίσιο των δασμολογικών ποσοστώσεων που αφορούν τα σιτηρά, το ρύζι, τη ζάχαρη και το ελαιόλαδο και για τη θέσπιση παρεκκλίσεων από τους κανονισμούς (ΕΚ) αριθ. 382/2008, (ΕΚ) αριθ. 1518/2003, (ΕΕ) αριθ. 1178/2010, (ΕΕ) αριθ. 90/2011 και (ΕΚ) αριθ. 951/2006 όσον αφορά τις ημερομηνίες έκδοσης πιστοποιητικών εξαγωγής για το 2012 στους τομείς του βοείου κρέατος, του χοιρείου κρέατος, των αυγών, του κρέατος πουλερικών και της ζάχαρης και της ισογλυκόζης εκτός ποσόστωσης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου ΧΧΙV:6 της GATT (1), και ιδίως το άρθρο 1,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (2), και ιδίως τα άρθρα 61, 144 παράγραφος 1, 148, 156 και 161 παράγραφος 3 σε συνδυασμό με το άρθρο 4,
   Έχοντας υπόψη τον κανονισμό (ΕΚ) αριθ. 1528/2007 του Συμβουλίου, της 20ής Δεκεμβρίου 2007, περί εφαρμογής στα προϊόντα καταγωγής ορισμένων χωρών μελών της ομάδας κρατών Αφρικής, Καραϊβικής και Ειρηνικού (ΑΚΕ) των ρυθμίσεων που προβλέπονται στις συμφωνίες οικονομικής εταιρικής σχέσης ή στις συμφωνίες που οδηγούν στη σύναψη τέτοιων συμφωνιών (3), και ιδίως το άρθρο 9 παράγραφος 5,
   Έχοντας υπόψη τον κανονισμό (ΕΚ) αριθ. 732/2008 του Συμβουλίου, της 22ας Ιουλίου 2008, για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2009 και για τροποποίηση των κανονισμών (ΕΚ) αριθ. 552/97, (ΕΚ) αριθ. 1933/2006 και των κανονισμών της Επιτροπής (ΕΚ) αριθ. 1100/2006 και (ΕΚ) αριθ. 964/2007 (4), και ιδίως το άρθρο 11 παράγραφος 7,
   Εκτιμώντας τα ακόλουθα:

               (1)

               Οι κανονισμοί (ΕΚ) αριθ. 1067/2008 της Επιτροπής, της 30ής Οκτωβρίου 2008, για το άνοιγμα και τον τρόπο διαχείρισης των κοινοτικών δασμολογικών ποσοστώσεων για τον μαλακό σίτο άλλης ποιότητας, πλην της υψηλής ποιότητας, προέλευσης τρίτων χωρών και για τη θέσπιση παρέκκλισης από τον κανονισμό (ΕΚ) αριθ. 1234/2007 του Συμβουλίου (5), (ΕΚ) αριθ. 2305/2003 της Επιτροπής, της 29ης Δεκεμβρίου 2003, για το άνοιγμα και τον τρόπο διαχείρισης κοινοτικής δασμολογικής ποσόστωσης για την εισαγωγή κριθής προέλευσης τρίτων χωρών (6) και (ΕΚ) αριθ. 969/2006 της Επιτροπής, της 29ης Ιουνίου 2006, για το άνοιγμα και τον τρόπο διαχείρισης της κοινοτικής δασμολογικής ποσόστωσης για την εισαγωγή αραβοσίτου προέλευσης τρίτων χωρών (7) προβλέπουν ειδικές διατάξεις για την υποβολή αιτήσεων και την έκδοση πιστοποιητικών εισαγωγής μαλακού σίτου άλλης ποιότητας, πλην της υψηλής ποιότητας, στο πλαίσιο των ποσοστώσεων 09.4123, 09.4124 και 09.4125, κριθής στο πλαίσιο της ποσόστωσης 09.4126 και αραβοσίτου στο πλαίσιο της ποσόστωσης 09.4131.

               (2)

               Οι κανονισμοί (ΕΚ) αριθ. 2058/96 της Επιτροπής, της 28ης Οκτωβρίου 1996, για το άνοιγμα και τη διαχείριση δασμολογικής ποσόστωσης θραυσμάτων ρυζιού, που υπάγεται στον κωδικό ΣΟ 1006 40 00, για την παραγωγή παρασκευασμάτων διατροφής του κωδικού ΣΟ 1901 10 (8) και (ΕΚ) αριθ. 1964/2006 της Επιτροπής, της 22ας Δεκεμβρίου 2006, περί των λεπτομερειών για το άνοιγμα και τον τρόπο διαχείρισης ποσόστωσης εισαγωγής ρυζιού καταγωγής Μπανγκλαντές, κατ’ εφαρμογή του κανονισμού (ΕΟΚ) αριθ. 3491/90 του Συμβουλίου (9) προβλέπουν ειδικές διατάξεις για την υποβολή αιτήσεων και την έκδοση πιστοποιητικών εισαγωγής θραυσμάτων ρυζιού στο πλαίσιο της ποσόστωσης 09.4079 και ρυζιού καταγωγής Μπανγκλαντές στο πλαίσιο της ποσόστωσης 09.4517.

               (3)

               Ο κανονισμός (ΕΚ) αριθ. 828/2009 της Επιτροπής, της 10ης Σεπτεμβρίου 2009, για τη θέσπιση, για τις περιόδους εμπορίας 2009/2010 έως 2014/2015, λεπτομερών κανόνων εφαρμογής για την εισαγωγή και το ραφινάρισμα προϊόντων του τομέα της ζάχαρης, της δασμολογικής κλάσης 1701, στο πλαίσιο προτιμησιακών συμφωνιών (10), προβλέπει ειδικές διατάξεις για την υποβολή αιτήσεων και την έκδοση πιστοποιητικών εισαγωγής στο πλαίσιο των ποσοστώσεων 09.4221, 09.4231, 09.4241 έως 09.4247.

               (4)

               Ο κανονισμός (ΕΚ) αριθ. 1918/2006 της Επιτροπής, της 20ής Δεκεμβρίου 2006, για το άνοιγμα και τη διαχείριση δασμολογικής ποσόστωσης για το ελαιόλαδο καταγωγής Τυνησίας (11) προβλέπει ειδικές διατάξεις για την υποβολή αιτήσεων και την έκδοση πιστοποιητικών εισαγωγής ελαιολάδου στο πλαίσιο της ποσόστωσης 09.4032.

               (5)

               Λαμβανομένων υπόψη των αργιών του έτους 2012, είναι σκόπιμο να προβλεφθεί παρέκκλιση, για ορισμένα χρονικά διαστήματα, από τους κανονισμούς (ΕΚ) αριθ. 2058/96, (ΕΚ) αριθ. 2305/2003, (ΕΚ) αριθ. 969/2006, (ΕΚ) αριθ. 1918/2006, (ΕΚ) αριθ. 1964/2006, (ΕΚ) αριθ. 1067/2008 και (ΕΚ) αριθ. 828/2009 όσον αφορά τις ημερομηνίες για την υποβολή αιτήσεων πιστοποιητικών εισαγωγής και την έκδοση αυτών των πιστοποιητικών ώστε να διασφαλιστεί η τήρηση των σχετικών ποσοστώσεων.

               (6)

               Το άρθρο 12 παράγραφος 1 δεύτερο εδάφιο του κανονισμού (ΕΚ) αριθ. 382/2008 της Επιτροπής, της 21ης Απριλίου 2008, για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος (12), το άρθρο 3 παράγραφος 3 του κανονισμού (ΕΚ) αριθ. 1518/2003 της Επιτροπής, της 28ης Αυγούστου 2003, για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του χοιρείου κρέατος (13), το άρθρο 3 παράγραφος 3 του κανονισμού (ΕΕ) αριθ. 1178/2010 της Επιτροπής, της 13ης Δεκεμβρίου 2010, σχετικά με τις λεπτομέρειες εφαρμογής του καθεστώτος των πιστοποιητικών εξαγωγής στον τομέα των αυγών (14) και το άρθρο 3 παράγραφος 3 του κανονισμού (ΕΕ) αριθ. 90/2011 της Επιτροπής, της 3ης Φεβρουαρίου 2011, για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του κρέατος πουλερικών (15), ορίζουν ότι τα πιστοποιητικά εξαγωγής εκδίδονται την Τετάρτη που ακολουθεί την εβδομάδα κατά την οποία έχουν υποβληθεί οι αιτήσεις πιστοποιητικών, εφόσον δεν έχει ληφθεί κανένα ειδικό μέτρο κατά το χρονικό αυτό διάστημα από την Επιτροπή.

               (7)

               Το άρθρο 7δ παράγραφος 1 του κανονισμού (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (16), ορίζει ότι τα πιστοποιητικά εξαγωγής ζάχαρης και ισογλυκόζης εκτός ποσόστωσης εκδίδονται από την Παρασκευή που ακολουθεί την εβδομάδα κατά την οποία έχουν υποβληθεί οι αιτήσεις πιστοποιητικών, εφόσον δεν έχει ληφθεί κανένα ειδικό μέτρο κατά το χρονικό αυτό διάστημα από την Επιτροπή.

               (8)

               Λαμβανομένων υπόψη των αργιών του έτους 2012 και της μη έκδοσης της Επίσημης Εφημερίδας της Ευρωπαϊκής Ένωσης κατά τις αργίες αυτές, η χρονική περίοδος μεταξύ της κατάθεσης των αιτήσεων και της έκδοσης των πιστοποιητικών είναι πολύ σύντομη για να διασφαλιστεί η ορθή διαχείριση της αγοράς και πρέπει συνεπώς να παραταθεί.

               (9)

               Ο κανονισμός (ΕΕ) αριθ. 1000/2010 της Επιτροπής (17), για τη θέσπιση παρεκκλίσεων από ορισμένους κανονισμούς όσον αφορά τις ημερομηνίες υποβολής αιτήσεων και έκδοσης πιστοποιητικών εισαγωγής και εξαγωγής για το 2011 πρέπει συνεπώς να καταργηθεί.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Σιτηρά
   1.   Κατά παρέκκλιση από το άρθρο 4 παράγραφος 1 δεύτερο εδάφιο του κανονισμού (ΕΚ) αριθ. 1067/2008, για το έτος 2012, οι αιτήσεις πιστοποιητικών εισαγωγής μαλακού σίτου άλλης ποιότητας, πλην της υψηλής ποιότητας, στο πλαίσιο των ποσοστώσεων 09.4123, 09.4124 και 09.4125, δεν είναι δυνατόν να υποβληθούν μετά την Παρασκευή 14 Δεκεμβρίου 2012, στις 13.00, ώρα Βρυξελλών.
   2.   Κατά παρέκκλιση από το άρθρο 3 παράγραφος 1 δεύτερο εδάφιο του κανονισμού (ΕΚ) αριθ. 2305/2003, για το έτος 2012, οι αιτήσεις πιστοποιητικών εισαγωγής κριθής, στο πλαίσιο της ποσόστωσης 09.4126, δεν είναι δυνατόν να υποβληθούν μετά την Παρασκευή 14 Δεκεμβρίου 2012, στις 13.00, ώρα Βρυξελλών.
   3.   Κατά παρέκκλιση από το άρθρο 4 παράγραφος 1 δεύτερο εδάφιο του κανονισμού (ΕΚ) αριθ. 969/2006, για το έτος 2012, οι αιτήσεις πιστοποιητικών εισαγωγής αραβοσίτου, στο πλαίσιο της ποσόστωσης 09.4131, δεν είναι δυνατόν να υποβληθούν μετά την Παρασκευή 14 Δεκεμβρίου 2012, στις 13.00, ώρα Βρυξελλών.
   Άρθρο 2
   Ρύζι
   1.   Κατά παρέκκλιση από το άρθρο 2 παράγραφος 1 τρίτο εδάφιο του κανονισμού (ΕΚ) αριθ. 2058/96, για το έτος 2012, οι αιτήσεις πιστοποιητικών εισαγωγής θραυσμάτων ρυζιού, στο πλαίσιο της ποσόστωσης 09.4079, δεν είναι δυνατόν να υποβληθούν μετά την Παρασκευή 7 Δεκεμβρίου 2012, στις 13.00, ώρα Βρυξελλών.
   2.   Κατά παρέκκλιση από το άρθρο 4 παράγραφος 3 πρώτο εδάφιο του κανονισμού (ΕΚ) αριθ. 1964/2006, για το έτος 2012, οι αιτήσεις πιστοποιητικών εισαγωγής ρυζιού καταγωγής Μπανγκλαντές, στο πλαίσιο της ποσόστωσης 09.4517, δεν είναι δυνατόν να υποβληθούν μετά την Παρασκευή 7 Δεκεμβρίου 2012, στις 13.00, ώρα Βρυξελλών.
   Άρθρο 3
   Ζάχαρη
   Κατά παρέκκλιση από το άρθρο 4 παράγραφος 1 του κανονισμού (ΕΚ) αριθ. 828/2009, οι αιτήσεις πιστοποιητικών εισαγωγής προϊόντων του τομέα της ζάχαρης στο πλαίσιο των ποσοστώσεων 09.4221, 09.4231, 09.4241 έως 09.4247, δεν είναι δυνατόν να υποβληθούν μετά την Παρασκευή 14 Δεκεμβρίου 2012, στις 13.00, ώρα Βρυξελλών και μέχρι την Παρασκευή 28 Δεκεμβρίου 2012, στις 13.00, ώρα Βρυξελλών.
   Άρθρο 4
   Ελαιόλαδο
   Κατά παρέκκλιση από το άρθρο 3 παράγραφος 3 του κανονισμού (ΕΚ) αριθ. 1918/2006, τα πιστοποιητικά εισαγωγής ελαιολάδου, για τα οποία υποβάλλονται οι αιτήσεις κατά τις περιόδους που αναφέρονται στο παράρτημα I του παρόντος κανονισμού εκδίδονται τις αντίστοιχες ημερομηνίες που αναγράφονται σε αυτό, με την επιφύλαξη των μέτρων που θεσπίζονται κατ’ εφαρμογή του άρθρου 7 παράγραφος 2 του κανονισμού (ΕΚ) αριθ. 1301/2006.
   Άρθρο 5
   Πιστοποιητικά εξαγωγής με επιστροφές στους τομείς του βοείου και του χοιρείου κρέατος, των αυγών και του κρέατος πουλερικών
   Κατά παρέκκλιση από το άρθρο 12 παράγραφος 1 δεύτερο εδάφιο του κανονισμού (ΕΚ) αριθ. 382/2008, από το άρθρο 3 παράγραφος 3 του κανονισμού (ΕΚ) αριθ. 1518/2003, από το άρθρο 3 παράγραφος 3 του κανονισμού (ΕΕ) αριθ. 1178/2010 και από το άρθρο 3 παράγραφος 3 του κανονισμού (ΕΕ) αριθ. 90/2011, τα πιστοποιητικά εξαγωγής για τα οποία υποβάλλονται οι αιτήσεις κατά τις περιόδους που αναφέρονται στο παράρτημα II του παρόντος κανονισμού εκδίδονται τις αντίστοιχες ημερομηνίες που αναγράφονται σε αυτό, λαμβανομένων, ενδεχομένως, υπόψη των ειδικών μέτρων που αναφέρονται στο άρθρο 12 παράγραφοι 2 και 3 του κανονισμού (ΕΚ) αριθ. 382/2008, στο άρθρο 3 παράγραφοι 4 και 4α του κανονισμού (ΕΚ) αριθ. 1518/2003, στο άρθρο 3 παράγραφοι 4 και 5 του κανονισμού (ΕΕ) αριθ. 1178/2010 και στο άρθρο 3 παράγραφοι 4 και 5 του κανονισμού (ΕΕ) αριθ. 90/2011, τα οποία έχουν θεσπιστεί πριν από τις εν λόγω ημερομηνίες έκδοσης.
   Άρθρο 6
   Ζάχαρη και ισογλυκόζη εκτός ποσόστωσης
   Κατά παρέκκλιση από το άρθρο 7δ παράγραφος 1 του κανονισμού (ΕΚ) αριθ. 951/2006, τα πιστοποιητικά εξαγωγής ζάχαρης ή ισογλυκόζης εκτός ποσόστωσης, για τα οποία υποβάλλονται οι αιτήσεις κατά τις περιόδους που αναφέρονται στο παράρτημα III του παρόντος κανονισμού εκδίδονται τις αντίστοιχες ημερομηνίες που αναγράφονται σε αυτό, λαμβανομένων, ενδεχομένως, υπόψη των ειδικών μέτρων που αναφέρονται στο άρθρο 9 παράγραφοι 1 και 2 του κανονισμού (ΕΚ) αριθ. 951/2006, τα οποία έχουν θεσπιστεί πριν από τις εν λόγω ημερομηνίες έκδοσης.
   Άρθρο 7
   Έναρξη ισχύος
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Λήγει στις 31 Δεκεμβρίου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Οκτωβρίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 146 της 20.6.1996, σ. 1.

      (2)  ΕΕ L 299 της 16.11.2007, σ. 1.

      (3)  ΕΕ L 348 της 31.12.2007, σ. 1.

      (4)  ΕΕ L 211 της 6.8.2008, σ. 1.

      (5)  ΕΕ L 290 της 31.10.2008, σ. 3.

      (6)  ΕΕ L 342 της 30.12.2003, σ. 7.

      (7)  ΕΕ L 176 της 30.6.2006, σ. 44.

      (8)  ΕΕ L 276 της 29.10.1996, σ. 7.

      (9)  ΕΕ L 408 της 30.12.2006, σ. 19.

      (10)  ΕΕ L 240 της 11.9.2009, σ. 14.

      (11)  ΕΕ L 365 της 21.12.2006, σ. 84.

      (12)  ΕΕ L 115 της 29.4.2008, σ. 10.

      (13)  ΕΕ L 217 της 29.8.2003, σ. 35.

      (14)  ΕΕ L 328 της 14.12.2010, σ. 1.

      (15)  ΕΕ L 30 της 4.2.2011, σ. 1.

      (16)  ΕΕ L 178 της 1.7.2006, σ. 24.

      (17)  ΕΕ L 290 της 6.11.2010, σ. 26.

      ΠΑΡΑΡΤΗΜΑ I

                  Περίοδοι υποβολής των αιτήσεων πιστοποιητικών εισαγωγής ελαιόλαδου

                  Ημερομηνίες έκδοσης

                  Δευτέρα 2 ή Τρίτη 3 Απριλίου 2012

                  Παρασκευή 13 Απριλίου 2012

                  Δευτέρα 14 ή Τρίτη 15 Μαΐου 2012

                  Τετάρτη 23 Μαΐου 2012

                  Δευτέρα 21 ή Τρίτη 22 Μαΐου 2012

                  Τετάρτη 30 Μαΐου 2012

                  Δευτέρα 29 ή Τρίτη 30 Οκτωβρίου 2012

                  Πέμπτη 8 Νοεμβρίου 2012

      ΠΑΡΑΡΤΗΜΑ II

                  Περίοδοι υποβολής των αιτήσεων πιστοποιητικών εξαγωγής στους τομείς του βοείου κρέατος, του χοιρείου κρέατος, των αυγών και του κρέατος πουλερικών

                  Ημερομηνίες έκδοσης

                  Από τις 2 έως τις 6 Απριλίου 2012

                  12 Απριλίου 2012

                  Από τις 23 έως τις 27 Απριλίου 2012

                  3 Μαΐου 2012

                  Από τις 21 έως τις 25 Μαΐου 2012

                  31 Μαΐου 2012

                  Από τις 17 έως τις 28 Δεκεμβρίου 2012

                  7 Ιανουαρίου 2013

      ΠΑΡΑΡΤΗΜΑ III

                  Περίοδοι υποβολής των αιτήσεων πιστοποιητικών εξαγωγής ζάχαρης και ισογλυκόζης εκτός ποσόστωσης

                  Ημερομηνίες έκδοσης

                  Από τις 23 έως τις 27 Απριλίου 2012

                  7 Μαΐου 2012

                  Από τις 6 έως τις 10 Αυγούστου 2012

                  20 Αυγούστου 2012

                  Από τις 17 έως τις 28 Δεκεμβρίου 2012

                  7 Ιανουαρίου 2013


title: Εκτελεστικός κανονισμός (ΕΕ) 2015/1053 της Επιτροπής, της 1ης Ιουλίου 2015, σχετικά με την έγκριση του παρασκευάσματος Enterococcus faecium DSM 10663/NCIMB 10415 ως πρόσθετης ύλης ζωοτροφών για μόσχους εκτροφής, χοιρίδια, κοτόπουλα προς πάχυνση, γαλοπούλες προς πάχυνση, γάτες και σκύλους και για την τροποποίηση των κανονισμών (ΕΚ) αριθ. 1259/2004, (ΕΚ) αριθ. 255/2005, (ΕΚ) αριθ. 1200/2005 και (ΕΚ) αριθ. 1520/2007 (κάτοχος της άδειας Chevita Tierarzneimittel-GmbH) (Κείμενο που παρουσιάζει ενδιαφέρον για τον ΕΟΧ)

text:
               2.7.2015

               EL

               Επίσημη Εφημερίδα της Ευρωπαϊκής Ένωσης

               L 171/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1053 ΤΗΣ ΕΠΙΤΡΟΠΉΣ
   της 1ης Ιουλίου 2015
   σχετικά με την έγκριση του παρασκευάσματος Enterococcus faecium DSM 10663/NCIMB 10415 ως πρόσθετης ύλης ζωοτροφών για μόσχους εκτροφής, χοιρίδια, κοτόπουλα προς πάχυνση, γαλοπούλες προς πάχυνση, γάτες και σκύλους και για την τροποποίηση των κανονισμών (ΕΚ) αριθ. 1259/2004, (ΕΚ) αριθ. 255/2005, (ΕΚ) αριθ. 1200/2005 και (ΕΚ) αριθ. 1520/2007 (κάτοχος της άδειας Chevita Tierarzneimittel-GmbH)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων, καθώς και τους όρους και τις διαδικασίες για τη χορήγηση της άδειας αυτής. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που εγκρίθηκαν σύμφωνα με την οδηγία 70/524/ΕΟΚ του Συμβουλίου (2).

               (2)

               Η χρήση του παρασκευάσματος Enterococcus faecium DSM 10663/NCIMB 10415 επιτρέπεται, χωρίς χρονικό περιορισμό σύμφωνα με την οδηγία 70/524/ΕΟΚ, ως πρόσθετης ύλης ζωοτροφών για κοτόπουλα προς πάχυνση με τον κανονισμό (ΕΚ) αριθ. 1259/2004 της Επιτροπής (3), για μόσχους με τον κανονισμό (ΕΚ) αριθ. 255/2005 της Επιτροπής (4), για χοιρίδια με τον κανονισμό (ΕΚ) αριθ. 1200/2005 της Επιτροπής (5), και για γαλοπούλες προς πάχυνση και σκύλους με τον κανονισμό (ΕΚ) αριθ. 1520/2007 της Επιτροπής (6). Στη συνέχεια το εν λόγω παρασκεύασμα εγγράφηκε στο μητρώο πρόσθετων υλών ζωοτροφών ως υφιστάμενο προϊόν, σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003.

               (3)

               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003, σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση του παρασκευάσματος Enterococcus faecium NCIMB 10415 ως πρόσθετης ύλης ζωοτροφών για μόσχους εκτροφής, χοιρίδια, κοτόπουλα προς πάχυνση, γαλοπούλες προς πάχυνση, γάτες και σκύλους και, σύμφωνα με το άρθρο 7 του εν λόγω κανονισμού, για νέα χρήση στις γάτες, και ζητήθηκε η εν λόγω πρόσθετη ύλη να ταξινομηθεί στην κατηγορία πρόσθετων υλών «ζωοτεχνικές πρόσθετες ύλες». Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (4)

               Οι γνώμες που εξέδωσε η Ευρωπαϊκή Αρχή για την Ασφάλεια των Τροφίμων («η Αρχή») στις 4 Μαρτίου 2014 (7) και στις 21 Μαΐου 2014 (8) κατέληξαν στο συμπέρασμα ότι, σύμφωνα με τους προτεινόμενους όρους χρήσης, το παρασκεύασμα Enterococcus faecium DSM 10663/NCIMB 10415 δεν έχει δυσμενείς επιπτώσεις στην υγεία των ζώων, στην υγεία του ανθρώπου ή στο περιβάλλον. Η Αρχή κατέληξε επίσης στο συμπέρασμα ότι η χρήση του εν λόγω παρασκευάσματος μπορεί να βελτιώσει τη ζωοτεχνική απόδοση όσον αφορά τους μόσχους εκτροφής, τα χοιρίδια (θηλάζοντα και απογαλακτισμένα), τα κοτόπουλα προς πάχυνση και τις γαλοπούλες προς πάχυνση. Η Αρχή δεν θεωρεί ότι υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (5)

               Δεδομένου ότι η Αρχή παρατήρησε μικρές αλλά σημαντικές επιδράσεις στην ποιότητα των περιττωμάτων στις γάτες και στους σκύλους, το γεγονός αυτό θεωρείται επαρκές για να επιβεβαιωθεί η αποτελεσματικότητα στα συγκεκριμένα είδη.

               (6)

               Από την αξιολόγηση του παρασκευάσματος Enterococcus faecium DSM 10663/NCIMB 10415 προκύπτει ότι πληρούνται οι όροι χορήγησης της άδειας, όπως αυτοί προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να εγκριθεί η χρήση αυτού του παρασκευάσματος, όπως προσδιορίζεται στο παράρτημα του παρόντος κανονισμού.

               (7)

               Ως συνέπεια της χορήγησης νέας άδειας βάσει του κανονισμού (ΕΚ) αριθ. 1831/2003, οι κανονισμοί (ΕΚ) αριθ. 1259/2004, (ΕΚ) αριθ. 255/2005, (ΕΚ) αριθ. 1200/2005 και (ΕΚ) αριθ. 1520/2007 θα πρέπει να τροποποιηθούν ανάλογα.

               (8)

               Επειδή δεν απαιτείται η άμεση εφαρμογή των τροποποιήσεων των όρων χορήγησης άδειας για λόγους ασφάλειας, είναι σκόπιμο να προβλεφθεί μεταβατική περίοδος που θα επιτρέψει στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που απορρέουν από τη χορήγηση της άδειας.

               (9)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Χορήγηση άδειας
   Το παρασκεύασμα που παρατίθεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «σταθεροποιητές της χλωρίδας των εντέρων», εγκρίνεται ως πρόσθετη ύλη που μπορεί να χρησιμοποιείται στη διατροφή των ζώων υπό τους όρους που παρατίθενται στο εν λόγω παράρτημα.
   Άρθρο 2
   Τροποποιήσεις του κανονισμού (ΕΚ) αριθ. 1259/2004
   Ο κανονισμός (ΕΚ) αριθ. 1259/2004 τροποποιείται ως εξής:

               1)

               Το άρθρο 1 διαγράφεται.

               2)

               Το παράρτημα I διαγράφεται.

         Άρθρο 3
   Τροποποίηση του κανονισμού (ΕΚ) αριθ. 255/2005
   Στο παράρτημα I του κανονισμού (ΕΚ) αριθ. 255/2005, η καταχώριση E 1707, Enterococcus faecium DSM 10663/NCIMB 10415, διαγράφεται.
   Άρθρο 4
   Τροποποίηση του κανονισμού (ΕΚ) αριθ. 1200/2005
   Στο παράρτημα IΙ του κανονισμού (ΕΚ) αριθ. 1200/2005, η καταχώριση E 1707, Enterococcus faecium DSM 10663/NCIMB 10415, διαγράφεται.
   Άρθρο 5
   Τροποποιήσεις του κανονισμού (ΕΚ) αριθ. 1520/2007
   Ο κανονισμός (ΕΚ) αριθ. 1520/2007 τροποποιείται ως εξής:

               1)

               Τα άρθρα 2 και 3 διαγράφονται.

               2)

               Τα παραρτήματα II και III διαγράφονται.

         Άρθρο 6
   Μεταβατικά μέτρα
   1.   Το παρασκεύασμα που προσδιορίζεται στο παράρτημα και οι ζωοτροφές που περιέχουν το εν λόγω παρασκεύασμα, οι οποίες έχουν παραχθεί και επισημανθεί πριν από τις 22 Ιανουαρίου 2016 σύμφωνα με τους κανόνες που αρχίζουν να ισχύουν πριν από τις 22 Ιουλίου 2015, επιτρέπεται να συνεχίσουν να διατίθενται στην αγορά και να χρησιμοποιούνται μέχρις ότου εξαντληθούν τα υφιστάμενα αποθέματα, υπό την προϋπόθεση ότι προορίζονται για μόσχους, χοιρίδια, κοτόπουλα προς πάχυνση και γαλοπούλες προς πάχυνση.
   2.   Το παρασκεύασμα που προσδιορίζεται στο παράρτημα και οι ζωοτροφές που περιέχουν το εν λόγω παρασκεύασμα, οι οποίες έχουν παραχθεί και επισημανθεί [για σκύλους] πριν από τις 22 Ιουλίου 2017 σύμφωνα με τους κανόνες που αρχίζουν να ισχύουν πριν από τις 22 Ιουλίου 2015, επιτρέπεται να συνεχίσουν να διατίθενται στην αγορά και να χρησιμοποιούνται μέχρις ότου εξαντληθούν τα υφιστάμενα αποθέματα, υπό την προϋπόθεση ότι προορίζονται για σκύλους.
   Άρθρο 7
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1η Ιουλίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 268 της 18.10.2003, σ. 29.

      (2)  Οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (ΕΕ L 270 της 14.12.1970, σ. 1).

      (3)  Κανονισμός (ΕΚ) αριθ. 1259/2004 της Επιτροπής, της 8ης Ιουλίου 2004, σχετικά με τη μόνιμη έγκριση ορισμένων πρόσθετων υλών ήδη εγκεκριμένων σε ζωοτροφές (ΕΕ L 239 της 9.7.2004, σ. 8).

      (4)  Κανονισμός (ΕΚ) αριθ. 255/2005 της Επιτροπής, της 15ης Φεβρουαρίου 2005, σχετικά με τη μόνιμη έγκριση ορισμένων πρόσθετων υλών στις ζωοτροφές (ΕΕ L 45 της 16.2.2005, σ. 3).

      (5)  Κανονισμός (ΕΚ) αριθ. 1200/2005 της Επιτροπής, της 26ης Ιουλίου 2005, για τη χορήγηση μόνιμης άδειας κυκλοφορίας για ορισμένες πρόσθετες ύλες ζωοτροφών και την προσωρινή έγκριση νέας χρήσης μιας πρόσθετης ύλης που έχει ήδη εγκριθεί για χρήση σε ζωοτροφές (ΕΕ L 195 της 27.7.2005, σ. 6).

      (6)  Κανονισμός (ΕΚ) αριθ. 1520/2007 της Επιτροπής, της 19ης Δεκεμβρίου 2007, σχετικά με τη χορήγηση μόνιμης άδειας κυκλοφορίας για ορισμένες πρόσθετες ύλες ζωοτροφών (ΕΕ L 335 της 20.12.2007, σ. 17).

      (7)  EFSA Journal 2014· 12(3):3602.

      (8)  EFSA Journal 2014· 12(6):3727.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Λοιπές διατάξεις

                  Λήξη της περιόδου ισχύος της άδειας

                  Μονάδες δραστικότητας (CFU) ανά kg πλήρους ζωοτροφής με περιεκτικότητα σε υγρασία 12 %

                     Κατηγορία ζωοτεχνικών πρόσθετων υλών. Λειτουργική ομάδα: σταθεροποιητές της χλωρίδας των εντέρων

                  4b1707

                  Chevita Tierarzneimittel-GmbH

                  Enteroccocus faecium
                  DSM 10663/NCIMB 10415

                     Σύνθεση πρόσθετης ύλης

                  Παρασκεύασμα Enterococcus faecium

                  DSM 10663/NCIMB 10415 που περιέχει τουλάχιστον:

                              με τη μορφή σκόνης και κόκκων:
                              3,5 × 1010 CFU/g πρόσθετης ύλης·

                              σε επικαλυμμένη μορφή:
                              2 × 1010 CFU/g πρόσθετης ύλης·

                              σε υγρή μορφή:
                              1 × 1010 CFU/g πρόσθετης ύλης

                     Χαρακτηρισμός της δραστικής ουσίας

                  Βιώσιμα κύτταρα Enterococcus faecium

                  DSM 10663/NCIMB 10415

                     Αναλυτική μέθοδος
                      (1)

                  Καταμέτρηση: τεχνική της επιφανειακής διασποράς με υπόστρωμα bile esculin azide agar (EN 15788)
                  Ταυτοποίηση: Ηλεκτροφόρηση παλλόμενου πεδίου (PFGE)

                  Μόσχοι εκτροφής
                  Χοιρίδια
                  (θηλάζοντα και απογαλακτισμένα)
                  Κοτόπουλα προς πάχυνση
                  Γαλοπούλες προς πάχυνση
                  Γάτες
                  Σκύλοι

                  —

                  1 × 109

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρονται οι όροι αποθήκευσης και η σταθερότητα έναντι σχηματισμού συμπυκνωμάτων.

                              2.

                              Συνιστώμενη δόση για θηλάζοντα χοιρίδια: 1 × 109/χοιρίδιο/ημέρα.

                              3.

                              Επιτρέπεται η χρήση σε ζωοτροφές για κοτόπουλα προς πάχυνση και γαλοπούλες προς πάχυνση που περιέχουν τα εγκεκριμένα κοκκιδιοστατικά: νατριούχο σεμδουραμικίνη, δικλαζουρίλη, υδροχλωρική ροβενιδίνη, εναμμώνια μαδουραμικίνη, νατριούχο λασαλοσίδη Α ή αλοφουγινόνη.

                              4.

                              Για χρήση σε απογαλακτισμένα χοιρίδια βάρους έως 35 kg περίπου.

                  22 Ιουλίου 2025

         (1)  Λεπτομέρειες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) 2017/2 της Επιτροπής, της 3ης Ιανουαρίου 2017, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               4.1.2017

               EL

               Επίσημη Εφημερίδα της Ευρωπαϊκής Ένωσης

               L 1/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2 ΤΗΣ ΕΠΙΤΡΟΠΉΣ
   της 3ης Ιανουαρίου 2017
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3ης Ιανουαρίου 2017.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  97,0

                  TR

                  118,4

                  ZZ

                  107,7

                  0707 00 05

                  TR

                  164,3

                  ZZ

                  164,3

                  0709 91 00

                  EG

                  134,8

                  ZZ

                  134,8

                  0709 93 10

                  MA

                  123,3

                  TR

                  180,7

                  ZZ

                  152,0

                  0805 10 20

                  TR

                  73,6

                  ZZ

                  73,6

                  0805 20 10

                  MA

                  68,9

                  ZZ

                  68,9

                  0805 20 30 , 0805 20 50 , 0805 20 70 , 0805 20 90

                  IL

                  160,4

                  TR

                  69,9

                  ZZ

                  115,2

                  0805 50 10

                  TR

                  78,9

                  ZZ

                  78,9

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1147/2011 της Επιτροπής, της 11ης Νοεμβρίου 2011 , για την τροποποίηση του κανονισμού (ΕΕ) αριθ. 185/2010 περί εφαρμογής κοινών βασικών προτύπων για την ασφάλεια της πολιτικής αεροπορίας όσον αφορά τη χρήση σαρωτών ασφαλείας στα αεροδρόμια της ΕΕ Κείμενο που παρουσιάζει ενδιαφέρον για τον ΕΟΧ

text:
               12.11.2011

               EL

               Επίσημη Εφημερίδα της Ευρωπαϊκής Ένωσης

               L 294/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1147/2011 ΤΗΣ ΕΠΙΤΡΟΠΉΣ
   της 11ης Νοεμβρίου 2011
   για την τροποποίηση του κανονισμού (ΕΕ) αριθ. 185/2010 περί εφαρμογής κοινών βασικών προτύπων για την ασφάλεια της πολιτικής αεροπορίας όσον αφορά τη χρήση σαρωτών ασφαλείας στα αεροδρόμια της ΕΕ
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 300/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για τη θέσπιση κοινών κανόνων στο πεδίο της ασφάλειας της πολιτικής αεροπορίας και την κατάργηση του κανονισμού (ΕΚ) αριθ. 2320/2002 (1), και ιδίως το άρθρο 4 παράγραφος 2 και παράγραφος 3,
   Εκτιμώντας τα ακόλουθα:

               (1)

               Σύμφωνα με το άρθρο 4 παράγραφος 2 του κανονισμού (ΕΚ) αριθ. 300/2008, η Επιτροπή θεσπίζει γενικά μέτρα για την τροποποίηση μη ουσιωδών στοιχείων των κοινών βασικών προτύπων ασφάλειας που προβλέπονται στο παράρτημα του κανονισμού αυτού με συμπλήρωσή τους.

               (2)

               Το άρθρο 4 παράγραφος 3 του κανονισμού (ΕΚ) αριθ. 300/2008 προβλέπει επίσης ότι η Επιτροπή θεσπίζει λεπτομερή μέτρα για την εφαρμογή κοινών βασικών προτύπων ασφάλειας της πολιτικής αεροπορίας που προβλέπονται στο παράρτημα του εν λόγω κανονισμού, όπως αυτά συμπληρώνονται από τα γενικά μέτρα που θεσπίζει η Επιτροπή βάσει του άρθρου 4 παράγραφος 2.

               (3)

               Ειδικότερα, ο κανονισμός (ΕΚ) αριθ. 272/2009 της Επιτροπής (2) για τη συμπλήρωση κοινών βασικών προτύπων ασφάλειας της πολιτικής αεροπορίας προβλέπει γενικά μέτρα σχετικά με τις μεθόδους ελέγχου ασφαλείας που επιτρέπονται για επιβάτες, όπως προβλέπεται στο μέρος Α του παραρτήματος.

               (4)

               Προκειμένου να επιτραπεί η χρήση σαρωτών ασφαλείας ως μέθοδος για τον έλεγχο ασφαλείας επιβατών, καθορίζονται διατάξεις για την εν λόγω χρήση, πρότυπα ελάχιστων επιδόσεων ανίχνευσης και ελάχιστες συνθήκες λειτουργίας.

               (5)

               Επομένως ο κανονισμός (ΕΕ) αριθ. 185/2010 της Επιτροπής (3) πρέπει να τροποποιηθεί αναλόγως.

               (6)

               Οι σαρωτές ασφαλείας εγκαθίστανται και χρησιμοποιούνται σύμφωνα με τη σύσταση 1999/519/ΕΚ του Συμβουλίου, της 12ης Ιουλίου 1999, σχετικά με τον περιορισμό της έκθεσης του γενικού κοινού σε ηλεκτρομαγνητικά πεδία (0 Hz έως 300 GHz) (4) και την οδηγία 2004/40/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, περί των ελάχιστων προδιαγραφών υγείας και ασφάλειας όσον αφορά στην έκθεση των εργαζομένων σε κινδύνους προερχόμενους από φυσικούς παράγοντες (ηλεκτρομαγνητικά πεδία) [18η ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ (5)].

               (7)

               Με τον καθορισμό ειδικών συνθηκών λειτουργίας για τη χρήση των σαρωτών ασφαλείας και με την παροχή στους επιβάτες της δυνατότητας να υποβάλλονται σε εναλλακτικούς ελέγχους ασφάλειας, ο παρών κανονισμός δεν θίγει τα θεμελιώδη δικαιώματα και τις αρχές που έχουν αναγνωρισθεί, ιδίως, από τον Χάρτη Θεμελιωδών Δικαιωμάτων της Ευρωπαϊκής Ένωσης, συμπεριλαμβανομένων του σεβασμού της ανθρώπινης αξιοπρέπειας και της ιδιωτικής και οικογενειακής ζωής, του δικαιώματος στην προστασία των προσωπικών δεδομένων, των δικαιωμάτων του παιδιού, του δικαιώματος στη θρησκευτική ελευθερία και της απαγόρευσης των διακρίσεων. Ο παρών κανονισμός πρέπει να εφαρμοστεί κατά τρόπο ώστε να μη θίγονται τα εν λόγω δικαιώματα και αρχές.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ασφάλειας της πολιτικής αεροπορίας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΕ) αριθ. 185/2010 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Νοεμβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 97 της 9.4.2008, σ. 72.

      (2)  ΕΕ L 91 της 3.4.2009, σ. 7.

      (3)  ΕΕ L 55 της 5.3.2010, σ. 1.

      (4)  ΕΕ L 199 της 30.7.1999, σ. 59.

      (5)  ΕΕ L 159 της 30.4.2004, σ. 1.

      ΠΑΡΑΡΤΗΜΑ
      Το παράρτημα του κανονισμού (ΕΕ) αριθ. 185/2010 τροποποιείται ως εξής:

                  1.

                  Στο κεφάλαιο 4, το σημείο 4.1.1.1 αντικαθίσταται από το ακόλουθο κείμενο:

                              «4.1.1.1.

                              Πριν από τον έλεγχο ασφαλείας, αφαιρούνται πανωφόρια και σακάκια, τα οποία υποβάλλονται σε έλεγχο ασφαλείας ως χειραποσκευές. Ο ελεγκτής ασφαλείας μπορεί να ζητήσει από τον επιβάτη να αφαιρέσει επιπλέον ενδύματα, κατά περίπτωση.».

                  2.

                  Στο κεφάλαιο 4, το σημείο 4.1.1.2 αντικαθίσταται από το ακόλουθο κείμενο:

                              «4.1.1.2.

                              Οι επιβάτες υποβάλλονται σε έλεγχο ασφαλείας:

                                          α)

                                          με έλεγχο με τα χέρια· ή

                                          β)

                                          με διέλευση από πύλη ανίχνευσης μεταλλικών αντικειμένων (WTMD)· ή

                                          γ)

                                          από σκύλους ανίχνευσης εκρηκτικών σε συνδυασμό με το σημείο α)· ή

                                          δ)

                                          με σαρωτή ασφαλείας που δεν χρησιμοποιεί ιονίζουσα ακτινοβολία.

                                    Εφόσον ο ελεγκτής ασφαλείας δεν μπορεί να καθορίσει εάν ένας επιβάτης φέρει απαγορευμένα αντικείμενα, απαγορεύεται στον επιβάτη η πρόσβαση σε αυστηρά ελεγχόμενες περιοχές ασφαλείας ή υποβάλλεται και πάλι σε έλεγχο ασφαλείας έως ότου υπάρξει ικανοποιητικό αποτέλεσμα για τον επιθεωρητή ασφαλείας.».

                  3.

                  Στο κεφάλαιο 4 προστίθεται το ακόλουθο σημείο:

                              «4.1.1.10.

                              Όταν ένα σαρωτής ασφαλείας με ανθρώπινο επιθεωρητή, όπως ορίζεται στο σημείο 12.11.1 δεύτερη παράγραφος, χρησιμοποιείται για τον έλεγχο ασφαλείας επιβατών, πρέπει να πληρούνται οι ακόλουθοι ελάχιστοι όροι:

                                          α)

                                          Οι σαρωτές ασφαλείας δεν αποθηκεύουν, διατηρούν, αντιγράφουν, εκτυπώνουν ή ανακτούν εικόνες. Ωστόσο, κάθε εικόνα που παράγεται κατά τη διάρκεια του ελέγχου ασφαλείας μπορεί να διατηρηθεί επί όσο χρόνο απαιτείται για να την αναλύσει ο ανθρώπινος επιθεωρητής και να διαγραφεί αμέσως μόλις ο επιβάτης μπορεί να φύγει. Οποιαδήποτε μη εξουσιοδοτημένη πρόσβαση και χρήση της εικόνας απαγορεύεται και πρέπει να εμποδίζεται·

                                          β)

                                          Ο ανθρώπινος επιθεωρητής που αναλύει την εικόνα βρίσκεται σε ξεχωριστό χώρο, ώστε να μην μπορεί να δει τον ελεγχόμενο επιβάτη·

                                          γ)

                                          Οποιαδήποτε τεχνικά μέσα έχουν τη δυνατότητα να αποθηκεύουν, να αντιγράφουν, να φωτογραφίζουν ή να καταγράφουν εικόνες με άλλο τρόπο δεν επιτρέπεται να εισέρχονται στον ξεχωριστό χώρο όπου αναλύεται η εικόνα·

                                          δ)

                                          Η εικόνα δεν πρέπει να συνδέεται με δεδομένα που αφορούν το ελεγχόμενο πρόσωπο και η ταυτότητά του πρέπει να παραμένει άγνωστη·

                                          ε)

                                          Κάθε επιβάτης/-ιδα μπορεί να ζητήσει η εικόνα του σώματός του / της να αναλυθεί από ανθρώπινο επιθεωρητή του φύλου της επιλογής του·

                                          στ)

                                          Η εικόνα πρέπει να θολώνεται ή να σκιάζεται για να εμποδίζεται η αναγνώριση του προσώπου του επιβάτη.

                                    Τα σημεία α) και δ) ισχύουν επίσης για τους σαρωτές ασφαλείας με αυτόματο εντοπισμό απειλών.
                              Οι επιβάτες έχουν το δικαίωμα να αυτοεξαιρούνται από τον σαρωτή ασφαλείας. Σε αυτήν την περίπτωση ο επιβάτης ελέγχεται με εναλλακτική μέθοδο ελέγχου που περιλαμβάνει τουλάχιστον έναν έλεγχο με τα χέρια σύμφωνα με το προσάρτημα 4-Α της απόφασης (2010)774 της Επιτροπής. Εφόσον ο σαρωτής ασφαλείας σημάνει συναγερμό, εντοπίζεται η αιτία του συναγερμού.
                              Πριν ελεγχθεί από έναν σαρωτή ασφαλείας, ο επιβάτης ενημερώνεται για την τεχνολογία που χρησιμοποιείται, τους όρους που συνδέονται με τη χρήση της και τη δυνατότητα εξαίρεσης από τον σαρωτή ασφαλείας.».

                  4.

                  Στο κεφάλαιο 11, το σημείο 11.3 αντικαθίσταται από το ακόλουθο κείμενο:
                  «11.3.   ΠΙΣΤΟΠΟΙΗΣΗ Ή ΕΓΚΡΙΣΗ

                              11.3.1.

                              Τα πρόσωπα που εκτελούν τα καθήκοντα των σημείων 11.2.3.1 έως 11.2.3.5 υπόκεινται σε:

                                          α)

                                          αρχική πιστοποίηση ή διαδικασία έγκρισης· και

                                          β)

                                          για τα άτομα που χειρίζονται ακτινοσκοπική συσκευή ή σύστημα EDS ή για ανθρώπινους επιθεωρητές σαρωτών ασφαλείας, επαναπιστοποίηση τουλάχιστον ανά τριετία· και

                                          γ)

                                          για όλα τα υπόλοιπα πρόσωπα, επαναπιστοποίηση ή επανέγκριση τουλάχιστον ανά πενταετία.

                              11.3.2.

                              Τα πρόσωπα που χειρίζονται ακτινοσκοπική συσκευή ή σύστημα EDS, ή ανθρώπινοι επιθεωρητές σαρωτών ασφαλείας, στο πλαίσιο της αρχικής πιστοποίησης ή έγκρισης, υποβάλλονται σε δοκιμασία ερμηνείας τυποποιημένης εικόνας.

                              11.3.3.

                              Η διαδικασία επαναπιστοποίησης ή επανέγκρισης για πρόσωπα που χειρίζονται ακτινοσκοπική συσκευή ή σύστημα EDS, ή για ανθρώπινους επιθεωρητές σαρωτών ασφαλείας περιλαμβάνει δοκιμασία ερμηνείας τυποποιημένης εικόνας και αξιολόγηση επιχειρησιακής απόδοσης.

                              11.3.4.

                              Η μη υποβολή σε διαδικασία επαναπιστοποίησης ή επανέγκρισης ή η μη επιτυχής ολοκλήρωσή της εντός εύλογου χρονικού διαστήματος, το οποίο κανονικά δεν υπερβαίνει τους τρεις μήνες, έχει ως αποτέλεσμα την απόσυρση των σχετικών τίτλων ασφάλειας.

                              11.3.5.

                              Τα αρχεία πιστοποίησης ή έγκρισης φυλάσσονται για όλα τα πρόσωπα που πιστοποιήθηκαν ή εγκρίθηκαν τουλάχιστον κατά τη διάρκεια της σύμβασής τους.».

                  5.

                  Στο κεφάλαιο 11 προστίθεται το ακόλουθο σημείο:

                              «11.4.1.1.

                              Οι ανθρώπινοι επιθεωρητές σαρωτών ασφαλείας παρακολουθούν σε τακτά διαστήματα επιμορφωτικά σεμινάρια, τα οποία συνίστανται σε εκπαίδευση και δοκιμασία αναγνώρισης εικόνας. Η εκπαίδευση έχει τη μορφή μαθημάτων σε αίθουσα και/ή με υπολογιστή για τουλάχιστον 6 ώρες ανά εξάμηνο.
                              Τα αποτελέσματα της δοκιμασίας κοινοποιούνται στον ενδιαφερόμενο, αρχειοθετούνται και ενδεχομένως λαμβάνονται υπόψη κατά τη διαδικασία επαναπιστοποίησης ή επανέγκρισης.».

                  6.

                  Στο κεφάλαιο 12 προστίθενται τα ακόλουθα σημεία:
                  «12.11.   ΣΑΡΩΤΕΣ ΑΣΦΑΛΕΙΑΣ
                  12.11.1.   Γενικές αρχές

                  Σαρωτής ασφαλείας είναι ένα σύστημα για τον έλεγχο προσώπων το οποίο έχει τη δυνατότητα να ανιχνεύει μεταλλικά και μη μεταλλικά αντικείμενα που ξεχωρίζουν από το ανθρώπινο δέρμα και μεταφέρονται πάνω στο σώμα ή στα ενδύματα.
                  Ένας σαρωτής ασφαλείας με ανθρώπινο επιθεωρητή μπορεί να αποτελείται από ένα σύστημα ανίχνευσης που δημιουργεί μια εικόνα του σώματος ενός προσώπου για να την αναλύει ένας ανθρώπινος επιθεωρητής και να διαπιστώνει ότι δεν μεταφέρονται πάνω στο σώμα του ελεγχόμενου προσώπου μεταλλικά και μη μεταλλικά αντικείμενα που ξεχωρίζουν από το ανθρώπινο δέρμα. Όταν ο ανθρώπινος επιθεωρητής εντοπίζει ένα τέτοιο αντικείμενο, η θέση του πρέπει να κοινοποιείται στον ελεγκτή ασφαλείας για περαιτέρω διερεύνηση. Σε αυτή την περίπτωση ο ανθρώπινος επιθεωρητής πρέπει να θεωρείται αναπόσπαστο τμήμα του συστήματος ανίχνευσης.
                  Ένας σαρωτής ασφαλείας με αυτόματη ανίχνευση απειλών μπορεί να αποτελείται από ένα σύστημα ανίχνευσης που αναγνωρίζει αυτομάτως μεταλλικά και μη μεταλλικά αντικείμενα που ξεχωρίζουν από το ανθρώπινο δέρμα και μεταφέρονται πάνω στο σώμα του ελεγχόμενου προσώπου. Όταν το σύστημα εντοπίζει ένα τέτοιο αντικείμενο, η θέση του πρέπει να εμφανίζεται ως σκιώδης μορφή στο μηχάνημα απεικόνισης.
                  Για τους σκοπούς του ελέγχου ασφαλείας των επιβατών, ένας σαρωτής ασφαλείας πρέπει να παρουσιάζει τα ακόλουθα χαρακτηριστικά:

                              α)

                              οι σαρωτές ασφαλείας πρέπει να ανιχνεύουν και να επισημαίνουν μέσω συναγερμού τουλάχιστον τα καθορισμένα μεταλλικά και μη μεταλλικά αντικείμενα, συμπεριλαμβανομένων των εκρηκτικών, τόσο μεμονωμένα όσο και σε συνδυασμό·

                              β)

                              η ανίχνευση δεν πρέπει να επηρεάζεται από τη θέση και την κατεύθυνση του αντικειμένου·

                              γ)

                              το σύστημα πρέπει να διαθέτει οπτικό δείκτη, ο οποίος δείχνει ότι η συσκευή είναι σε λειτουργία·

                              δ)

                              οι σαρωτές ασφαλείας τοποθετούνται κατά τρόπο ώστε να εξασφαλίζεται ότι η απόδοσή τους δεν επηρεάζεται από πηγές παρεμβολών·

                              ε)

                              η σωστή λειτουργία των σαρωτών ασφαλείας πρέπει να ελέγχεται σε καθημερινή βάση.

                              στ)

                              ο σαρωτής ασφαλείας πρέπει να χρησιμοποιείται σύμφωνα με τις σχετικές οδηγίες του κατασκευαστή.

                        Οι σαρωτές ασφαλείας για τον έλεγχο ασφαλείας επιβατών εγκαθίστανται και χρησιμοποιούνται σύμφωνα με τη σύσταση 1999/519/ΕΚ του Συμβουλίου, της 12ης Ιουλίου 1999, σχετικά με τον περιορισμό της έκθεσης του κοινού σε ηλεκτρομαγνητικά πεδία (0 Hz έως 300 GHz) (1) και την οδηγία 2004/40/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, περί των ελάχιστων προδιαγραφών υγείας και ασφάλειας όσον αφορά στην έκθεση των εργαζομένων σε κινδύνους προερχόμενους από φυσικούς παράγοντες (ηλεκτρομαγνητικά πεδία) (18η ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ (2).
                  12.11.2.   Πρότυπα για σαρωτές ασφαλείας

                  Οι απαιτήσεις επιδόσεων για τους σαρωτές ασφαλείας καθορίζονται στο προσάρτημα 12-K, το οποίο ταξινομείται ως «ΕΜΠΙΣΤΕΥΤΙΚΟ ΕΕ» και ο χειρισμός του γίνεται σύμφωνα με την απόφαση 2001/844/ΕΚ, ΕΚΑΧ, Ευρατόμ.
                  Οι σαρωτές ασφαλείας πρέπει να πληρούν το πρότυπο που ορίζεται στο προσάρτημα 12-K από την έναρξη ισχύος του παρόντος κανονισμού.

                              12.11.2.1.

                              Όλοι οι σαρωτές ασφαλείας πρέπει να πληρούν το πρότυπο 1.
                              Το πρότυπο 1 λήγει την 1η Ιανουαρίου 2022.

                              12.11.2.2.

                              Το πρότυπο 2 ισχύει για όλους τους σαρωτές ασφαλείας που εγκαθίστανται από την 1η Ιανουαρίου 2019.

                  7.

                  Στο κεφάλαιο 12 προστίθεται το προσάρτημα 12-K:
                  «ΠΡΟΣΑΡΤΗΜΑ 12-K

                  Λεπτομερείς διατάξεις σχετικά με τις απαιτήσεις για τις επιδόσεις ασφαλείας των σαρωτών ασφαλείας προβλέπονται σε χωριστή απόφαση της Επιτροπής.».

         (1)  ΕΕ L 199 της 30.7.1999, σ. 59.

         (2)  ΕΕ L 159 της 30.4.2004, σ. 1.».